## Zaključci

### NN 28/1992 (18.5.1992.), Zaključci

# SABOR REPUBLIKE HRVATSKE

Sabor Republike Hrvatske na skupnoj sjednici svih vijeća Sabora, održanoj
7. i 8. svibnja 1992. godine, u povodu podnijetoga uvodnog izlaganja predsjednika
Vlade Republike Hrvatske o aktualnoj političkoj situaciji u Republici Hrvatskoj,
izvješća potpredsjednika Vlade Republike Hrvatske o Programu povratka prognanika
i izbjeglica, te rasprave, donosi

## ZAKLJUČKE

1) Sabor Republike Hrvatske prihvaća ocjenu Vlade Republike Hrvatske
da jača i da je u usponu međunarodni položaj Republike Hrvatske i da se
unutarnje stanje pogoršava pojačanom agresijom Republike Srbije i Crne
Gore, bivše jugoslavenske armije, neregularnih srpsko-crnogorskih jedinica
čije su posljedice razaranje hrvatskih gradova i sela, ubijanje i stradanje
civilnog pućanstva, čime je dostignuta krajnja granica izdržljivosti.

2) Sabor Republike Hrvatske utvrđuje da najveći teret rata u Republici
Hrvatskoj snose hrvatski branitelji i stanovništvo koje živi i radi u okupiranim,
neposredno ugroženim područjma, te ranjenici, zatočenici, prognanici i
izbjeglice. Sabor Republike Hrvatske ocjenjuje da posljedice svirepe agresije
na Republiku Hrvatsku snosi cijela Hrvatska i njeno pučanstvo.

3) U hrvatskom domovinskom ratu od strane agresora manifestirana je
nezapamćena brutalnost, iracionalna mržnja i bezumno razaranje što i pored
katastrofalnih posljedica nije udaljilo hrvatsku politiku predsjednika
Republike, Sabor Republike Hrvatske, Vladu Republike Hrvatske i ostale
političke čimbenike od njihovih temeljnih načela za nezavisnu i cjelovitu
Hrvatsku, a u okviru europskih i svjetskih standarda, posebice dokumenata
KESS-a i Pariške povelje. Takvo opredjeljenje hrvatske politike pokazalo
se ispravnim i djelotvornim jer Hrvatska postaje subjekt značajnih europskih
i svjetskih političkih institucija i subjekt medunarodnoga državnog prava.
Slijedom toga Sabor Republike Hrvatske podržava napore Predsjednika Republike
i Vlade Republike Hrvatske što su Hrvatsku približili skorom prijemu u
Ujedinjene narode.

4) Sabor Republike Hrvatske utvrđuje da velikosrpska imperijalna opcija,
posebice njen memorandumski dio u kombinaciji okrutnosti sile, uz prepoznatljivu
bizantsku prevrtljivost i manevriranje novom umjetnom tvorevinom, Saveznom
Republikom Jugoslavijom, doživljava svoj neuspjeh i izolira agresivnu Srbiju
i Crnu Goru i njihovu armiju, odnosno soldatesku, u Europi i svijetu. Imperijalne
osobine velikosrpske politike stravično se manifestiraju u praksi, a posebice
u dijelu stvaranja čistih etnićkih područja, njihovoj okupaciji i otimačini
materijalnih i inih dobara te progonu i uništavanju nesrpskog pučanstva.
Pokazana je neviđena drskost glede planiranja krivotvorenih stranih sredstava
plaćanja s ciljem uništenja novouspostavljenoga hrvatskog monetarnog sustava.
U najnovije vrijeme intenzivnije se manifestiraju pojave terorizma i drugih
oblika nasilja s nakanom da se uznemiri cjelokupno hrvatsko područje, stvori
panika i tako poveća val izbjeglica i prognanika.

5) Prepoznatljiva je politika agresora s nakanom da Republiku Hrvatsku
uvuče u direktnu vojnu konfrontaciju i u opći sukob i tako iznađe argumente
za jednaku krivicu agresora i žrtve agresije. Hrvatska politika se ne smije
nasukati na tu hrid.

6) Sabor Republike Hrvatske podržava sve inicijative za sazivanje hitne
sjednice Vijeća sigurnosti i donošenje potrebnih odluka o utvrđivanju agresora
Republike Srbije, Crne Gore i bivše jugoslavenske armije i donošenje efikasnih
mjera na temelju Glave VII. Povelje Ujedinjenih naroda zbog rata protiv
Hrvatske i Bosne i Hercegovine.

U tom kontekstu Sabor Republike Hrvatske izražava zabrinutost u svezi
s dosadašnjom provedbom preuzetih obveza UNPROFOR-a a vezanih na odluke
Vijeća sigurnosti radi obustave agresije na Republiku Hrvatsku i provedbe
mirovnog plana.

7) Sabor Republike Hrvatske podržava prijedloge isključenja bivše Jugoslavije
iz svih međunarodnih institucija kao i postavljanje ultimatuma Srbiji i
Crnoj Gori, njihovoj zločinačkoj vojsci, od strane Europske zajednice i
KESS-a, da će poduzeti efikasne mjere protlv njih ako ne prestanu s razaranjima
gradova i sela ubijanjem djece, žena i staraca. Posebice treba iznaći mehanizme
i instrumente za stavljanje vojske bivše Jugoslavije pod međunarodnu kontrolu,
kao i žurno donošenje odluke o slanju mirovnih snaga Ujedinjenih naroda
u Bosnu i Hercegovinu.

Sabor Republike Hrvatske posebice podržava sazivanje međunarodne konferencije
o povratku prognanika i izbjeglica i davanje efikasne pomoći za njihovo
zbrinjavanje i povratak.

Sabor Republike Hrvatske zahtijeva osnivanje međunarodnog suda za ratne
zločine na teritoriju Republike Hrvatske i Republike Herceg-Bosne.

8) Sabor Republike Hrvatske svesrdno podržava inicijative na zasjedanju
KESS-a i Ujedinjenih naroda za punu političku i gospodarsku izolaciju agresora
uključujući i vojnu intervenciju u slučaju nastavka agresije.

9) Sabor Republike Hrvatske daje punu podršku temeljnim ciljevima operacije
UNPROFOR-a, a posebice vezanim za zaštitu hrvatskih granica, povratak prognanika
i izbjeglica, uspostavu hrvatskoga pravnog poretka, povlačenju agresora,
razoružanju četničkih i drugih naoružanih terorističkih formacija na okupiranim
područjima.

10) Utvrđuje se činjenica da je za vrijeme prve faze dolaska UNPROFOR-a
došlo do više pojačanih neprijateljskih provokacija na teritoriju Hrvatske
što izaziva zabrinutost i ogorčenje hrvatske javnosti.

11) Sabor Republike Hrvatske podržava poduzete aktivnosti od strane
Predsjednika Republike, predsjednika Vlade Republike Hrvatske, te daljnje
intenziviranje potrebnih aktivnosti da UNPROFOR izvrši svoju punu zadaću,
da ne dođe do štetnih političkih i inih posljedica. U protivnom će Hrvatska
koristiti sva raspoloživa sredstva da oslobodi okupirana područja i uspostavi
hrvatski pravni poredak na svom cjelokupnom području.

12) Sabor Republike Hrvatske podržava Program povratka prognanika i
izbjeglica kao polazni temelj, koncepciju i osnove za donošenje sveobuhvatnog
programa obnove i povratka prognanika i izbjeglica.

13) Sabor Republike Hrvatske podržava izražene zahtjeve da sveobuhvatnu
obnovu Republike Hrvatske solidarno snosi cijela hrvatska država i hrvatsko
pučanstvo.

14) Sabor Republike Hrvatske obvezuje Vladu Republike Hrvatske da do
slijedeće sjednice Sabora donese nacionalni program povratka prognanika
i izbjeglica koji će obvezatno sadržavati vremenski okvir i redoslijed
provedbe mjera i etapa programa.

15) Sabor Republike Hrvatske preporuča Vladi Republike Hrvatske da,
u okviru izrade nacionalnog programa povratnika, preispita poticajne mjere
a posebice: - uvjete kreditiranja obnove porušenih stambenih objekata,
odnosno bespovratno dodjeljivanje financijsko-materijaInih sredstava za
tu namjenu, - moguće produživanje vremenskog trajanja novčanih naknada
na temelju prava prognanika nakon njihova povratka.

16) Sabor Republike Hrvatske obvezuje Vladu Republike Hrvatske da usporedo
s izradom Programa prlpremi sve potrebne zakone i prateće podzakonske akte
za njegovu provedbu.

17) Sabor Republike Hrvatske obvezuje Vladu Republike Hrvatske da još
jače utječe na prijateljske zemlje u cilju zaustavljanja daljnje agresije
Srbije, Crne Gore i tzv. JNA protiv Republike Hrvatske i Republike Bosne
i Hercegovine.

18) Sabor Republike Hrvatske izražava nezadovoljstvo dosadašnjim tijekom
preuzimanja obveza Mirovnih snaga Ujedinjenih naroda (UNPROFOR) sukladno
s planom C. Vancea i Vijeća sigurnosti, jer to onemogućava provedbu programa
povratka prognanika i izbjeglica.

19) Sabor Republike Hrvatske izražava veliku zahvalnost Hrvatima u domovini
i diljem svijeta, te svim pojedincima, organizacijama i ustanovama, koji
su pomagali i pomažu Republici Hrvatskoj u zbrinjavanju prognanika i izbjeglica
i u obrani hrvatske domovine.

Klasa: 010-04/92-01 /09

Zagreb, 8. svibnja 1992.

SABOR REPUBLIKE HRVATSKE

**Predsjednik Sabora dr. Žarko Domljan, v. r.**

Ostalo, NN 28/1992-673